Í byrjun níunda áratugar síðustu aldar voru , bæði vestan hafs og austan , stofnaðir hugmyndabankar , " think tanks " til að halda utan um hugmyndavinnu frjálshyggjumanna og koma áróðri þeirra til skila inn í þjóðfélagið . í framvarðarsveit evrópskra og bandarískra frjálshyggjumanna , sem þá fóru mikinn að boða fagnaðarerindi sitt , var Hannes Hólmsteinn Gissurarson , prófessor . Til sanns vegar má færa að stofnun Jóns Þorlákssonar , sem sett var á laggirnar hér á landi í ársbyrjun 1983 , að frumkvæði Hannesar Hólmsteins , hafi verið slík stofnun . Buchanan var svo einn þeirra sem Jóns Þorlákssonar stofnunin fékk hingað til lands í þágu málstaðarins . Á meðal annarra sem komu , til að vitna hinu heilaga pólitíska orði , má nefna þá félaga í andanum , Milton Friedman og Friedrich Hayek . Það var þessi tegund af frelsi - markaðsfrelsið - sem Buchanan var helst hugleikið . Í útgáfu Jóns Þorlákssonar stofnunarinnar frá 1986 , er að finna ritgerðir eftir gistivini Hannesar Hólmsteins frá þessum tíma og er þeirra á meðal téður Buchanan . Heiti ritsins er , Lausnarorðið er frelsið ( The Key Word is Freedom ) . Hér á landi heita fánaberarnir Bjarni , Þorgerður og Óttarr , svo fáeinir séu nefndir . Þetta fólk er nú að eyðileggja heilbrigðiskerfið í umboði kjósenda sinna . Það hlýtur að vera umhugsunarefni fyrir kjósendur Bjartrar framtíðar , Viðreisnar og Sjálfstæðisflokks .